આગામી દિવસોમાં પણ જો વાતાવરણમાં બદલાવ નહી આવે તો કપાસના ઉત્પાદનમાં મોટું ગાબડું પડે તેમ છે. આકરા તડકા અને ગરમીનો બફારો ઘટશે નહી તો, સફેદ સોનાના ઉત્પાદનનું હબ તરીકે ઓળખાતા સૌરાષ્ટ્રમાં કપાસના ઉત્પાદનમાં ધરખમ ઘટાડો થાય તેમ છે. મોટા ભાગે નવા કપાસની આવક શરૂ થયાને એકાદ મહિના બાદ અમુક વિસ્તારોમાં કપાસના ઘેરા સૂકાવા લાગાતા હોય છે. પરંતુ આ વર્ષે ખેડૂતોના ઘરમાં કપાસ પહોંચે તે પહેલા જ ખેતરમાં સૂકાવા લાગતા જગતનો તાત ચિંતિત બન્યો છે.